O solido ye un estato d'a materia en que as moleculas que la composan, debito a las fuerzas de codesión, tienen un movimiento entre ellas muit restrinchito, limitato a una vibración arredol d'una posición d'equilibrio fixa. Quan un solido ye formato por moleculas repartitas regularment en o espacio, de manera que ye posible definir un vector constant que premite pasar d'un punto a un atro, se diz que o solido ye un cristal u que ye cristalizato (quan bi ha un cierto orden, encara que no bi ha una regularidat en o rete, se parla de quasi-cristal).